Noticia de ecclesia Ragiacensi. Erat quidam miles nomine Petrus, pronomen habens de Cachiaco, qui ab inimicis suis quadam die crudeliter est gladio interfectus; pro cujus animæ salute, uxor ejus Adelais nomine filiusque ejus Willelmus, parentesque et amici obtulerunt Deo in jam dicto loco omnia quæ præfatus Petrus in æcclesia Raginiaco vocata possidebat, in cimiterio et æcclesia vel presbiteratu, extra domo sua et alia domo quam grangiam vocant in cimiterio; et exceptis his quæ milites quidam in beneficio retinebant ab eo. Fuitque talis racio ut, si in cetero fratres loci ab his beneficiariis conquirere aliquid potuerint ex his [.......]at et superiora habeatur. Necne [..............] ipsius æcclesiæ cimiterio de omnibus [..............] ilatis nemo alius rectum exigat, nisi prior a [.........] ipse jusserit. Pro hac vero helemosinæ racione, sponderunt fratres unum ex filiis ipsius Petri monachum facere et cotidie unum pauperem pascere, unique filiarum ejus ad sanctimonialem abitum intranti CL. solidos præbere, et in anniversaria die ejus obitus in missis aliisque divinis officiis memoriam ejus recolere, ipsaque die prior vel procurator præbeant optimam refectionem in piscibus aliisque rebus. Auctores et testes fuerunt hujus doni hii: Adelais, uxor ipsius Petri, Willelmus filius ejus, itemque filiæ ejus, Bertrannus et Hugo, fratres ejusdem Petri, Artaldus de Buxol, Jotcerannus de Vilers, Willelmus, Jotcerannus de Copetra.